**መንፈስ ቅጽዓት**

. . . . ኣምላኽሲ መንፈስ ሓይልን ፍቕርን ቅጽዓትን እምበር፡ መንፈስ ፍርሃት ኣይሃበናን፡. . . (2ጢሞ. 1፡7)

ብሰንኪ ጻዕቂ ዕዮ ፤ ጽበት ጊዜ፤ ምድርራብ ዕዮ፤ ምምስቓል መደባትን ሰሌዳ ጊዜን ምፍጣር ዓቕሊ ጽበት ኣእምሮ ምስራሕ ዝኣብየሉ ደረጃ ምስ በጽሔ “ ዎ እግዚኣብሄር ኣባይ እዩ ዘሎ እቲ ጸገም? ኣእምሮይ ድኣ ከይስሕት ዝበልናሉ እዋናት ይህሉዶ?

ከምዚ ዓይነት ስምዒት ይስምዓና እንተድኣ ሃልዩ ወይውን ተሰሚዑና ዝፈልጥ እንተኾይኑ፡ ሓደ ነገር ከረጋግጸልኩም እደሊ! ፍጹም ኣእምሮኹም ኣይክትስሕቱን ኢኹም። ከመይሲ ቃል እግዚኣብሄር ኣብ ጊዜ ጸበባ ይኹን ዓቕሊ ጽበት ከም ዝግባእ ክዓዪ ዝኽእል መንፈስ *ርእስኻ ምግታእ (sound mind*) ሂቡና ኣሎ።

ጳውሎስ መልእኽቱ ንጢሞቴዎስ ክጽሕፈሉ ኸሎ እታ ማሕበር ኣምላኽ ኣብ ከቢድ ጸበባ እያ ነይራ። ሃጸይ ኔሮ ንክርስትያናት እናሃደነ ኣዝዩ ብዘስካሕክሕ መገዲ ገይሩ ህይወቶም የሕልፍ ነይሩ። ጢሞቴዎስ ኣብቲ ኤኣን እቲ ነታ ኣብ ኤፌሶን ዝነብረት ማሕበር ጓሳ ኮይኑ የገልግላ ነይሩ። ዓቀይትን ስለያን ሃጸይ ሄሮ እንተሒዞሞ በዚ ዘስካሕክሕ መገዲ ገይሮም ክቐትልዎ ዝስምዖም ሓጎስ ወሰን የብሉን።

ጢሞቴዎስ ነዚ ክሓስብን በዚ ጉዳይ ከስተንትንን ከሎ ዝወርዶ መንፈስ ተስፋ ምቑራጽን መንፈስ ፍርሃትን ንምግማት ኣየሸግርን እዩ። ነዚ ኸኣ እዩ ሃዋርያ ጷውሎስ “ ኣምላኽሲ መንፈስ ሓይልን ፍቕርን ቅጽዓትን እምበር፡ መንፈስ ፍርሃት ኣይሃበናን እሞ፡“ ዝብሎ ዘሎ።

ኣብዛ ጥቕሲ ነታ ምግታእ ርእስኻ (ቅጽዓት) ኢልዋ ዘሎ ቃል ክነተብህለላ ደልየ ኣለኹ። ኣብቲ በኹሪ ጽሑፍ ብቋንቋ ጽርኢ ***Sophroneo*** እያ እትብል ብ ***sodzo*** ን ***phroneo*** ን ዝብላ ክልተ ቃላት ዝቖመት እያ። ***sodzo*** ማለት ሓደ እዋን ጸገም ዝነበሮ ሕጂ ግና ዝድሓነ ዝተናገፈ ሓራ ዝወጸ ክዓዪን ክሰርሕን ዝኽእል ጥዑይ ማለት እዩ።

ክኸውን ከሎ እታ ካልኣይቲ ክፋል ናይታ “ “ እትብል ቃል ድማ ***phroneo*** ክትከውን ከላ ኣስተውዕሎ ሓደ ሰብ ብተወሳኺ ድማ ሓፈሻዊ ክእለት ምሕሳብ ሓደ ሰብ ዘመልክት’ዩ። ክልቲኤን ቃላት ተጋጢመን ድማ ዝደሓነ ኣተፈወሰ ዝኾነ ይኹን ዓይነት ጸቕጥታት እናተጻወረ ክሰርሕ ኣእምሮ ዝብል ሓሳብ ኣለዎ። ስለዚ ኣእምሮና ዝኾነ ዓይነት ውዕጣዊ ይኹን ደጋዊ ኣሉታዊ ጸቕጥታት ምስ ዝበጽሖ ተዋሂቡና ዘሎ መንፈስ ርእስዃ ምግታእ ዓቕሚ ምጽዋሩ ሓያል እዩ። እቲ መሰረታዊ ስነመጎተ ኣገባብ ርትዓዊ ኣተሓሳስባና ስምዒታትና ኹሉ ካብቲ ብሰንኪ ጻዕቂ ዕዮ ፤ ጽበት ጊዜ፤ ምድርራብ ዕዮ፤ ምምስቓል መደባትን ሰሌዳ ጊዜን ምፍጣር ዓቕሊ ጽበት ምኽንያት ገይሩ ክበጽሓና ዝደሊ ዘሎ ዘይንቡር ኣእምሮኣዊ ጸቕጥታት በቲ ካብ ኩሉ ኣእምሮ ዝበልጽ ሰላም ኣምላኽ ገይሩ እተሓለወ እዩ።

ኣእምሮና ብቃል ኣምላኽ እንተድኣ ተሓልዩ ኣተሓሳስባና ፍሉይ እዩ። ኣእምሮና ቃል ኣምላኽ ክዓዪ እንተደኣ ፈቒዱሉ ስምዒታትና ይኹን ዝኾነ ዓይነት ነእምሮና ክበጽሖ ዝፍትን ኣጋንንታዊ መጥቃዕቲ እተሓለወ ይኸውን። ካብቲ ብጸላኢ ዝውርወር ፍርሃት ዝመልኦ ፍላጻታት እተዓቀበን እተኣለየን ይኸውን።